4. ΑΝΑΓΚ. ΝΟΜΟΣ υπ’ αριθ. 2408 της 15/22 Ιουν. 1940 Περί συμπληρώσεως και τροποποιήσεως του Α.Ν. 1901/1939 «περί επιβολής φόρου καταναλώσεως επί του αμυλοσιροπίου» ως ούτος συνεπληρώθη δια του Α.Ν. 2009/1939. Άρθρ.1.-1.Αντικαθίσταται το εδάφ. β΄ της παρ. 1 του άρθρ. 2 του Α.Ν. 1901/1939 (ανωτέρω αριθ. 1). 2.Αντί του συμφώνως προς τας διατάξεις του άρθρ. 3 του Α.Ν. 1901/1939 ως συνεπληρώθη δια του άρθρ. 3 του Α.Ν. 2009/1939 τρόπου εξευρέσεως του εντός του μηνός παραχθέντος ποσού αμυλοσιροπίου εις χιλιόγραμμα, δύναται δι’ αποφάσεων του Υπουργού των Οικονομικών δημοσιευομένων εις την Εφημερίδα της Κυβερνήσεως να καθορίζηται και έτερος τρόπος εξευρέσεως αυτού, βάσει του αριθμού των υδρολύσεων καταμετρουμένων δια των τοποθετημένων μετρητών και της ανά υδρόλυσιν παραγωγικότητος του υδρολύτου προσδιοριζομένης κατά τα λεπτομερέστερον δια των ως άνω αποφάσεων ορισθησόμενα. Δι’ ομοίων αποφάσεων θέλει καθορισθή και πάσα ετέρα λεπτομέρεια προς εφαρμογήν της διατάξεως ταύτης. «3.Εν ελλείψει μηχανικών μετρητών προς καταμέτρησιν του αριθμού των υδρολύσεων, ο αριθμός των υδρολύσεων θα προσδιορίζηται κατ’ άλλον τρόπον ορισθησόμενον δι’ αποφάσεων του Υπουργού των Οικονομικών, δημοσιευομένων δια της Εφημερίδος της Κυβερνήσεως, δια των αποφάσεων τούτων, θα καθορίζηται και πάσα άλλη σχετική λεπτομέρεια». Η παρ. 3 προσετέθη δια του άρθρ. 8 Α.Ν. 787/1948, της αρχικής παρ. 3 λαβούσης τον αριθ. 4 δια της αυτής διατάξεως. 4.Αντικαθίσταται η παρ. 1 του άρθρ. 3 του Α.Ν. 1901/1939 (ανωτ. αριθ. 1). Άρθρ.2.-1.Εις τας ποινάς της παρ. 1 του άρθρ. 6 του Α.Ν. 1901/1939 (ανωτ. αριθ. 1) υπόκεινται και οι εργοστασιάρχαι παραγωγής αμυλοσιροπίου οι αρνούμενοι να τοποθετήσωσι τους συμφώνως τω άρθρ. 3 του Α.Ν. 2009/1939 (ανωτ. αριθ. 2) μετρητάς, τους καθορισθέντας δι’ αποφάσεων του υπουργού των Οικονομικών εκδοθεισών κατά τα δια του αυτού άρθρου του ιδίου Α.Νόμου οριζόμενα. Σελ. 330 2.Εάν εργοστασιάρχης παραγωγής αμυλοσιροπίου τιμωρηθή υπό του Διοικητικού Δικαστηρίου παραβάσεων φορολογίας οινοπνεύματος δια παράβασιν της παρ. 1 του άρθρ. 6 του Α.Ν. 1901/1939, πλην της δια των κειμένων διατάξεων επιβαλλομένης ποινής, το Διοικητικόν Δικαστήριον δι’ αποφάσεως αυτού δύναται να ανακαλέση και την χορηγηθείσαν άδειαν λειτουργίας του εργοστασίου του και να απαγορεύση εις αυτόν την εφ’ ωρισμένην χρονικήν περίοδον λειτουργίαν του εργοστασίου, εν υποτροπή δε να απαγορεύση οριστικώς την λειτουργίαν αυτού. Το Γενικόν Χημείον του Κράτους άμα τη εις αυτό κοινοποιήσει της ως άνω αποφάσεως, επιμελείται της εκτελέσεως ταύτης και εκδόσεως της οικείας αποφάσεως του Υπουργού των Οικονομικών. 